হালুয়াঘাট আমদানি রপ্তানি কারক গ্রুপের মহাসচিব আলহাজ্ব আলী আজগর বলেন, সর্বপুরি যোগাযোগ ব্যবস্থার উন্নয়ন যেমন হালুয়াঘাট থেকে ময়মনসিংহ পর্যন্ত চার লাইন সড়ক নির্মাণ তা না হলে কমপক্ষে দুই লাইন সড়ক স্থাপন, স্থলবন্দর এলাকায় বাইপাস রাস্তা নির্মাণ, ব্যাংকের শাখা স্থাপন, ইমিগ্রেশান স্থাপনের জন্য প্রয়োজনে সরকারি জমি না পাওয়া গেলে আমদানি রপ্তানি কারক গ্রুপের পক্ষ থেকে জমি ক্রয় করে দিবেন। স্থলবন্দর কর্তৃপক্ষের যে সমস্ত উন্নয়ন প্রকল্প অনুমোদ হয়েছে সে সমস্ত প্রকল্প টেন্ডারের মাধ্যমে দ্রুত বাস্তবায়ন করা। ল্যান্ড ফোন প্রদান করা, কয়লা পাথরসহ অনান্য সকল পর্ণ্য আমদানি করতে সুযোগ দিতে হবে। তাহলে এই স্থলবন্দর থেকে কয়েক হাজার কোটি টাকা সরকারের রাজস্ব আদায় হতে পারে। গত অর্থ বছরে প্রায় ১শত কোটি টাকা উক্ত স্থলবন্দর থেকে রাজস্ব আদায় হয়েছে । আমদানি রপ্তানি কারক গ্রুপে পাঁচশতাধিক আমদানি কারক ও প্রায় পাঁচ হাজার শ্রমিক রয়েছে বলে জানান।